ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3158/96 υποβολή: Undine-Uta Bloch von Blottnitz (V) προς την Επιτροπή (22 Νοεμβρίου 1996)

Θέμα: Μεταφορές αλόγων διά μέσου της Ευρώπης

Παρά τις μακρόχρονες πολιτικές συζητήσεις, εξακολουθούν να μεταφέρονται άλογα δια μέσου της Ευρώπης, υπό βάρβαρες συνθήκες. Πρόσφατα αποκαλύφθηκε μια ακόμη τέτοια περίπτωση στην παραμεθόριο πόλη Λάουτερμπουργκ της Αλσατίας. Επρόκειτο για ζώα που μεταφέρονταν από την Πολωνία στη Νότια Γαλλία μέσω Αλσατίας. Μετά από σχετική ερώτηση η αλσατική αστυνομία παραδέχτηκε ότι κατά το παρελθόν τέτοιου είδους μεταφορές δεν ήσαν πάντα σύμφωνες προς τις ισχύουσες διατάξεις περί μεταφοράς ζώων.

1. Τί στοιχεία διαθέτει η Επιτροπή σχετικά με τον ετήσιο όγκο μεταφορών αλόγων από την Πολωνία στη Γαλλία ή σε άλλα κράτη της ΕΕ;

2. Σε ποιές ενέργειες θα προβεί η Επιτροπή προκειμένου να διασφαλίσει μελλοντικά την τηρηση των διατάξεων περί μεταφορών ζώων;

Aπάντηση του κ. Fischler εξ ονόματος της Επιτροπής (19 Δεκεμβρίου 1996)

Το 1995 περίπου 38.000 άλογα είχαν εισαχθεί από την Πολωνία στην Κοινότητα. Η Επιτροπή γνωρίζει ότι όσον αφορά τις εισαγωγές ζώντων ζώων, ιδίως αλόγων, από τις χώρες της Ανατολικής Ευρώπης, υπήρξαν προβλήματα σχετικά με την καλή διαβίωση των ζώων. Ωστόσο, η Επιτροπή δεν έλαβε πληροφορίες στις οποίες να αναφέρεται ότι εμφανίστηκαν ιδιαίτερα προβλήματα που αφορούν την καλή διαβίωση των ζώων κατά τα τελευταία έτη στις εισαγωγές αλόγων από την Πολωνία στη Γαλλία.

Η οδηγία 91/628/ΕΟΚ ((ΕΕ αριθ. L 340 της 11.12.1991 )) του Συμβουλίου για την προστασία των ζώων κατά τη μεταφορά εφαρμόζεται στα περισσότερα κράτη μέλη, παρόλο που προφανώς δεν μπορεί να εφαρμοστεί άμεσα στο τμήμα της διαδρομής που βρίσκεται εκτός του εδάφους της Κοινότητας και περιλαμβάνει ορισμένες διατάξεις για την εξασφάλιση της τήρησης των κατάλληλων προϋποθέσεων για την καλή διαβίωση των ζώων από τους μεταφορείς κατά τη διάρκεια όλης της διαδρομής.

Οι τροποποιήσεις της οδηγίας αυτής από την οδηγία 95/29/ΕΚ ((ΕΕ αριθ. L 148 της 30.06.1995 )) του Συμβουλίου επέτρεψαν τη βελτίωση των προϋποθέσεων της καλής διαβίωσης και προέβλεψαν μηχανισμούς ελέγχου. Η Επιτροπή σκοπεύει να κάνει ότι μπορεί ώστε η οδηγία να μεταφερθεί στο εθνικό δίκαιο των κρατών μελών και να εφαρμόζεται ορθά.
ΓΡΑΠΤΗ ΕΡΩΤΗΣΗ E-2305/96 υποβολή: Joan Vallvι (ELDR) προς την Επιτροπή (27 Αυγούστου 1996)

Θέμα: Εκρίζωση της Caulerpa Taxifolia (φύκια)

Από το 1992 παρατηρήθηκε στη Μαγιόρκα η παρουσία της Caulerpa Taxifolia - ένα τροπικό φύκι που προέρχεται από τις θάλασσες της Κίνας και των Φιλιππινών, ιδιαίτερα καταστροφικό για την περιβαλλοντική ισορροπία των παράκτιων οικοσυστημάτων της Μεσογείου - το οποίο έχει επεκταθεί σε όλη τη νότια Γαλλία, μέρος της Ιταλίας και ζώνες της Κροατίας. Οι βλαστοί της Caulerpa Taxifolia, σύμφωνα με εκθέσεις, αναπτύσσονται σε διάφορες περιοχές στα ανατολικά της νήσου Μαγιόρκα, και έχουν καταλάβει πλέον των 60.000 τετρ, μέτρων.

Θα μπορούσε η Επιτροπή να μας ενημερώσει για τη σημερινή κατάσταση της Caulerpa Taxifolia (φύκια) στη Μεσόγειο και, συγκεκριμένα, στο Αρχιπέλαγος των Βαλεαρίδων Νήσων;

Θα μπορούσε να μας ενημερώσει εάν ήδη υφίσταται ή προβλέπεται πρόγραμμα εκρίζωσης της Caulerpa Taxifolia;

Απάντηση της κας Bjerregaard εξ ονόματος της Επιτροπής (14 Νοεμβρίου 1996)

Η Κοινότητα συγχρηματοδότησε από το 1992 έως το 1995 διεθνή δράση στο πλαίσιο του LIFE, για τη μελέτη του προβλήματος της εξάπλωσης της caulerpa taxifolia στη Μεσόγειο Θάλασσα. Η δράση αυτή ολοκληρώθηκε με τη διενέργεια δύο ημερίδων εργασίας στη Βαρκελώνη από τις 15 έως τις 17 Δεκεμβρίου 1994, με αποτέλεσμα να καθορισθεί η κατάσταση της εξάπλωσης και να διευκρινιστούν οι πλέον πρόσφατες γνώσεις σε σχέση με τα συγκεκριμένα φύκη. Η έκθεση που συνετάχθη κατά τις ημερίδες εργασίες και επιπλέον πληροφορίες μπορούν να παρασχεθούν από τον αρμόδιο για τον συντονισμό της δράσης (όνομα και διεύθυνση κοινοποιούνται ευθέως στο Αξιότιμο Μέλος του Κοινοβουλίου και τη Γενική Γραμματεία του Κοινοβουλίου).

Κατά το 1996 αναλήφθηκε νέα δράση που συνέχιζε την προηγουμένη, επίσης συγχρηματοδοτούμενη από την Κοινότητα μέσω του LIFE, με στόχο την εκπόνηση μαθηματικού μοντέλου για την επέκταση των εν λόγω φυκών, τον έλεγχο και τη βελτίωση των τεχνικών εκρίζωσης ώστε να καταστεί δυνατή η διαμόρφωση ενός αποτελεσματικού προγράμματος εκρίζωσης, και την εκπαίδευση επιστημόνων από τη Νότιο Μεσόγειο, στα νερά της οποίας αναμένονται τα εν λόγω φύκη εντός ολίγων ετών.
ΓΡΑΠΤΗ ΕΡΩΤΗΣΗ E-3480/96 υποβολή: Gianni Tamino (V) προς την Επιτροπή (9 Δεκεμβρίου 1996)

Θέμα: Αεροπορική βάση του Aviano: αναγκαία η αξιολόγηση των περιβαλλοντικών επιπτώσεων

Δίπλα στο χωριό του Aviano (ΡΝ), βρίσκεται στρατιωτική αεροπορική βάση που χρησιμοποιείται από τις ΗΠΑ. Το Πεντάγωνο αποφάσισε να χρηματοδοτήσει την κατά 100% επέκταση των υφισταμένων υποδομών.

Χωρίς να θέλουμε να υπεισέλθουμε στην πολιτική ουσία του προβλήματος, είμαστε υποχρεωμένοι να διαπιστώσουμε ότι υπάρχουν σοβαρά προβλήματα από περιβαλλοντική άποψη, όπως πολεοδομικές δεσμεύσεις και ηχορύπανση. Ενώ οι ιστορικές-πολιτικές συμφωνίες μεταξύ Ηνωμένων Πολιτειών και Ιταλίας παραχωρούν στον υπερατλαντικό εταίρο την εδαφική χρήση του συγκροτήματος, δεν είναι κατανοητό για ποιό λόγο μπορεί να διαφεύγει η υποχρέωση πραγματοποίησης μιας αξιολόγησης των περιβαλλοντικών επιπτώσεων, σύμφωνα με τις κοινοτικές παραμέτρους, του ανωτέρω διπλασιασμού, λαμβανομένου μάλιστα υπόψη του γεγονότος ότι οι επιπτώσεις ξεπερνούν τα όρια της βάσης.

Γνωρίζει η Επιτροπή τα ανωτέρω; Θεωρεί αναγκαία ή τουλάχιστον χρήσιμη την πραγματοποίηση μιας αξιολόγησης των περιβαλλοντικών επιπτώσεων;

Απάντηση της κας Bjerregaard εξ ονόματος της Επιτροπής (20 Ιανουαρίου 1997)

Η Επιτροπή δε γνωρίζει τα γεγονότα που αναφέρει το Αξιότιμο Μέλος του Κοινοβουλίου. Διεξάγει έρευνα στο εν λόγω κράτος μέλος και δε θα παραλείψει να γνωστοποιήσει στο Αξιότιμο Μέλος του Κοινοβουλίου το αποτέλεσμα της έρευνας αυτής.
ΓΡΑΠΤΗ ΕΡΩΤΗΣΗ E-2680/96 υποβολή: Josι Valverde Lσpez (PPE) προς την Επιτροπή (15 Οκτωβρίου 1996)

Θέμα: Η κατάταση που επικρατεί σήμερα από τη μη εφαρμογή εκ μέρους του Βελγίου της οδηγίας για το νερό προς ανθρώπινη χρήση

Η πραγματική εφαρμογή της οδηγίας 80/778/ΕΟΚ ((EE L 229 της 30.08.1980, σελ. 11. )) σχετικά με το νερό που προορίζεται για ανθρώπινη κατανάλωση έτυχε σοβαρών παραβιάσεων εκ μέρους του Βελγίου. Θα μπορούσε να αναφερθεί ποιά κατάσταση επικρατεί σήμερα;

Κοινή απάντηση της κας Bjerregaard εξ ονόματος της Επιτροπής στις γραπτές ερωτήσεις E-2680/96, E-2681/96 και E-2682/96 (29 Νοεμβρίου 1996)

Είναι αδύνατο να εκτεθεί η κατάσταση που επικρατεί σήμερα σε ό,τι αφορά την εφαρμογή της οδηγίας 80/778/ΕΟΚ έως ότου η Επιτροπή λάβει και ελέγξει τις εθνικές εκθέσεις για την εφαρμογή της οδηγίας περί ποσίμου ύδατος κατά την τριετία 1993-1995. Η έκθεση για την εφαρμογή της οδηγίας αναμένεται να δημοσιευθεί το 1997.

Ωστόσο επιβάλλεται να σημειωθεί ότι έχει κινηθεί αντίστοιχη διαδικασία για παραβάσεις κατά του Βελγίου, της Γερμανίας και του Ηνωμένου Βασιλείου σχετικά με την οδηγία αυτή με προσφυγή στο Δικαστήριο των Ευρωπαϊκών Κοινοτήτων, όπως αναφέρεται στον πίνακα που περιλαμβάνεται στο σχέδιο έκθεσης του κ. Collin εξ ονόματος της Επιτροπής του Κοινοβουλίου για το Περιβάλλον, με θέμα την προτεινόμενη αναθεώρηση της στρατηγικής για το πόσιμο νερό.
ΓΡΑΠΤΗ ΕΡΩΤΗΣΗ P-2695/96 υποβολή: Karin Riis-Jψrgensen (ELDR) προς την Επιτροπή (9 Οκτωβρίου 1996)

Θέμα: Απαλλαγή από τον ΦΠΑ σύμφωνα με τον σουηδικό Νόμο περί ΦΠΑ

Από τη στιγμή που η Σουηδία προσχώρησε στην Ευρωπαϊκή Ένωση, η νομοθεσία της η σχετική με τον ΦΠΑ υπόκειται στις διατάξεις της Ευρωπαϊκής Ένωσης. Στο παράρτημα ΣΤ της έκτης οδηγίας ΦΠΑ, 77/388/ΕΟΚ ((ΕΕ L 145 της 13.6.1977, σελ. 1. )) αναφέρεται σειρά συναλλαγών, που φορολογούνται μεν, σύμφωνα με την οδηγία αλλά τις οποίες τα κράτη μέλη μπορούν να απαλλάξουν από τον ΦΠΑ κατά μία μεταβατική περίοδο. Μεταξύ άλλων αναφέρεται η παροχή υπηρεσιών από καλλιτέχνες.

Σύμφωνα με τον σουηδικό νόμο περί ΦΠΑ, η πώληση δικαιωμάτων για κινηματογραφικά έργα απαλλάσεται από φόρο. Για το λόγο αυτό παραγωγοί κινηματογραφικών έργων δεν μπορούν να επιτύχουν την επιστροφή του φόρου που επιβάλλεται στην παραγωγή ταινιών στη Σουηδία.

Δεδομένου ότι η πώληση δικαιωμάτων για κινηματογραφικά έργα υπόκειται σε ΦΠΑ σε όλα τα άλλα κράτη μέλη, πραγωγοί που είναι εγκατεστημένοι σε άλλα κράτη μέλη εκτός Σουηδίας αναγκάζονται να ζητήσουν την καταβολή του ΦΠΑ για την πώληση των δικαιωμάτων επί έργων που έχουν γυρισθεί στη Σουηδία, ενώ δεν επιστρέφεται ο τοπικός φόρος που έχει καταβληθεί για το γύρισμα. Ως αποτέλεσμα οι συνθήκες ανταγωνισμού για παραγωγούς κινηματογραφικών έργων που εργάζονται στη Σουηδία είναι λιγότερο ευνοϊκές απ' ό,τι για αντίστοιχους παραγωγούς που εργάζονται σε άλλα κράτη μέλη.

Δεν πιστεύει η Επιτροπή ότι η Σουηδία με την άρνησή της, επί του θέματος πωλήσεως δικαιωμάτων, να αναγράψει στους καταλόγους ΦΠΑ νομικά πρόσωπα υπερβαίνει τα όρια των δυαντοτήτων απαλλαγής από το ΦΠΑ, που προβλέπονται στο παράρτημα ΣΤ, παρ. 2 της έκτης οδηγίας περί ΦΠΑ του Συμβουλίου;

Απάντηση του κ. Monti εξ ονόματος της Επιτροπής (12 Νοεμβρίου 1996)

Σύμφωνα με το άρθρο 28 παράγραφος 3 σημείο β) της έκτης οδηγίας του Συμβουλίου για τον ΦΠΑ (77/388/ΕΟΚ), τα κράτη μέλη δύνανται, κατά τη διάρκεια της μεταβατικής περιόδου, να συνεχίσουν να απαλλάσσουν από το φόρο τις απαριθμούμενες στο παράρτημα ΣΤ της έκτης οδηγίας πράξεις. Το παράρτημα ΣΤ καλύπτει, μεταξύ άλλων, παροχές υπηρεσιών συγγραφέων, καλλιτεχνών και ερμηνευτών έργων τέχνης. Σύμφωνα με την πράξη προσχώρησης, η Σουηδία τυγχάνει ειδικής παρέκκλισης όσον αφορά τις παροχές υπηρεσιών συγγραφέων, καλλιτεχνών και ερμηνευτών έργων τέχνης, όπως αυτές ορίζονται στο σημείο 2 του παραρτήματος ΣΤ της οδηγίας. Η Επιτροπή υποστηρίζει ότι η παρακράτηση καλύπτει την πώληση δικαιωμάτων για κινηματογραφικά έργα από τους ίδιους τους παραγωγούς, αλλά όχι και την πώληση δικαιωμάτων από τρίτους. Η Επιτροπή εξετάζει το ζήτημα αυτό για να εκτιμήσει εάν οι διατάξεις του σουηδικού δικαίου είναι σύμφωνες με τις διατάξεις της έκτης οδηγίας του για το ΦΠΑ.
ΓΡΑΠΤΗ ΕΡΩΤΗΣΗ P-3398/96 υποβολή: Αλέξανδρος Αλαβάνος (GUE/NGL) προς την Επιτροπή (20 Νοεμβρίου 1996)

Θέμα: Μείωση των γλωσσών έκδοσης του περιοδικού «Επαγγελματική κατάρτιση» από το CEDEFOP

Το Ευρωπαϊκό Κέντρο για την Ανάπτυξη της Επαγγελματικής Κατάρτισης (CEDEFOP) διακόπτει την έκδοση του περιοδικού «Επαγγελματική Κατάρτιση» σε 7 από τις 11 γλώσσες που εξεδίδετο.

Αφού η γενική αποστολή του κέντρου είναι «η διάδοση των σχετικών εγγράφων και πληροφοριών, η ανταλλαγή πληροφοριών και η σύγκριση των εμπειριών των κρατών μελών και των οργάνων που λειτουργούν στον τομέα αυτό», ερωτάται η Επιτροπή:

1. Δεν δυσκολεύεται η αποστολή του κέντρου αν σταματήσει η έκδοση του περιοδικού στις επίσημες γλώσσες της Ευρωπαϊκής Ένωσης;

2. Ποιοί είναι οι λόγοι που σταμάτησε η έκδοση σε 7 από τις 11 γλώσσες;

3. Ποιά τα κριτήρια εκλογής των 4 γλωσσών που επιλέγησαν; Είναι σωστό το CEDEFOP να ανακόπτεται γλωσσικά από το κοινωνικό περιβάλλον που το περιβάλλει;

Απάντηση της κ. Cresson εξ ονόματος της Επιτροπής (10 Ιανουαρίου 1997)

1. Όντως, ενδέχεται να δυσκολευτεί, ως ένα βαθμό, το Κέντρο στην εκτέλεση της αποστολής του. Εντούτοις, επειδή πολλοί από τους αναγνώστες της ευρωπαϊκού περιοδικού «Επαγγελματική κατάρτιση» είναι ερευνητές, πολιτικοί ιθύνοντες και άτομα που δραστηριοποιούνται στον τομέα της διακρατικής συνεργασίας, είναι μεγάλη η πιθανότητα να έχουν συνηθίσει να εργάζονται σε μία τουλάχιστον από τις χρησιμοποιούμενες γλώσσες.

2. Η δημοσίευση του περιοδικού σε όλες τις κοινοτικές γλώσσες παρουσίαζε, εδώ και αρκετό καιρό, σημαντικά τεχνικά και οικονομικά προβλήματα καθώς και προβλήματα προγραμματισμού για το Κέντρο. Αν επρόκειτο να συνεχιστεί η ίδια πολιτική και μετά την προσχώρηση της Αυστρίας, της Φινλανδίας και της Σουηδίας, θα έπρεπε το περιοδικό να εκδίδεται σε ένδεκα γλώσσες, και όχι σε εννέα όπως πριν. Ενόψει των εξελίξεων αυτών και συνεκτιμώντας τον προϋπολογισμό του CEDEFOP για το 1997, το Κέντρο υποχρεώθηκε να λάβει την απόφαση να μειώσει τις γλώσσες στις οποίες εκδίδεται το περιοδικό από εννέα σε τέσσερις.

3. Η απόφαση να εκδίδεται το περιοδικό στα αγγλικά, στα γαλλικά, στα γερμανικά και στα ισπανικά ελήφθη επειδή οι γλώσσες αυτές έχουν το μεγαλύτερο αναγνωστικό κοινό και η παραγωγή τους είναι η πλέον συμφέρουσα (βέλτιστος λόγος κόστους-αποτελέσματος). Θα πρέπει να σημειώσουμε ότι οι τέσσερις αυτές γλωσσικές εκδόσεις αποτελούν το 68% του συνόλου των συνδρομητών του περιοδικού και μόλις το 43% του κόστους έκδοσής του.

Το διοικητικό συμβούλιο του Κέντρου έχει συναίσθηση της σημασίας που έχει η δυνατότητα πρόσβασης στο περιοδικό όσο το δυνατόν περισσότερων πολιτικών ιθυνόντων, ερευνητών και ανθρώπων που δραστηριοποιούνται στο χώρο της επαγγελματικής κατάρτισης σε όλα τα κράτη μέλη. Κατανοεί επίσης ότι οι γλωσσικοί φραγμοί ενδέχεται να μειώσουν το αναγνωστικό κοινό σε ορισμένα κράτη μέλη. Πρότεινε λοιπόν να εξεταστεί η γλωσσική πολιτική για τις εκδόσεις του Κέντρου το 1997 και να αναζητηθούν εναλλακτικές λύσεις για την αύξηση του αναγνωστικού κοινού, οι οποίες θα προσφέρουν καλύτερη σχέση κόστους-αποτελέσματος. Το διοικητικό συμβούλιο δεν έχει λόγους να πιστεύει ότι το Κέντρο αποκόπτεται γλωσσικά από το κοινωνικό του περιβάλλον.
ΓΡΑΠΤΗ ΕΡΩΤΗΣΗ E-3454/96 υποβολή: Bernie Malone (PSE) προς την Επιτροπή (9 Δεκεμβρίου 1996)

Θέμα: Το πρόγραμμα Leonardo

Θα μπορούσε άραγε η Επιτροπή να αναφέρει τι μέτρα έχει λάβει, ή σκοπεύει να λάβει, προκειμένου να βελτιωθεί η λειτουργία του προγράμματος Leonardo και, ειδικότερα, να μειωθεί ο όγκος της «γραφειοκρατίας», να επιταχυνθούν οι δημοσιονομικές διαδικασίες, ιδίως οι πληρωμές για τις περιόδους άσκησης των σπουδαστών, και να αυξηθεί σε 200 Εcu το σχετικό επίδομα άσκησης;

Απάντηση της κας Cresson εξ ονόματος της Επιτροπής (13 Ιανουαρίου 1997)

Η Επιτροπή συμφωνεί με τον αξιότιμο βουλευτή ότι πρέπει να επιδιωχθεί απλούστευση των διοικητικών διατυπώσεων που συνδέονται με το πρόγραμμα Leonardo da Vinci, και έχει ήδη πραγματοποιήσει βελτιώσεις προς την κατεύθυνση αυτή.

Όσον αφορά τη βελτίωση των δημοσιονομικών διαδικασιών, ιδιαιτέρως σχετικά με τις υποτροφίες, η Επιτροπή προβλέπει ήδη την πληρωμή του 65% του συνολικού ποσού του προγράμματος τοποθετήσεων κατά την υπογραφή της σύμβασης, με δεύτερη προκαταβολή ύψους 25% κατά την υποβολή της ενδιάμεσης έκθεσης. Ο υπεύθυνος του σχεδίου διαθέτει έτσι το 90% της επιχορήγησης στο τέλος του πρώτου έτους για ένα πρόγραμμα τοποθετήσεων διάρκειας 2 ετών.

Όσον αφορά το θέμα των οργανωτικών δαπανών που επιτρέπονται στο πλαίσιο της διαχείρισης των προγραμμάτων τοποθετήσεων (το σημερινό ανώτατο όριο είναι 200 ECU ανά δικαιούχο και 15.000 ECU ανά υπεύθυνο σχεδίου ετησίως), η Επιτροπή εξετάζει, για το οικονομικό έτος 1996-1997, νέες διοικητικές διατάξεις που επιτρέπουν μεγαλύτερη συμμετοχή στις οργανωτικές δαπάνες, με στόχο να ενισχυθεί η ποιότητα των προγραμμάτων τοποθετήσεων και ανταλλαγών.
ΓΡΑΠΤΗ ΕΡΩΤΗΣΗ E-2767/96 υποβολή: Georges Berthu (I-EDN) προς το (17 Οκτωβρίου 1996)

Θέμα: ΔΚΔ - Προστασία του περιβάλλοντος

Κατά την παρέμβασή του ενώπιον της Επιτροπής Θεσμικών Θεμάτων του Ευρωπαϊκού Κοινοβουλίου, στις 25 Σεπτεμβρίου 1996, ο κ. Gay Mitcell, Υπουργός Ευρωπαϊκών Υποθέσεων της Ιρλανδίας και ασκών την προεδρία του Συμβουλίου, τόνισε ότι η προεδρία κρίνει σημαντικό, με ευκαιρία τη ΔΚΔ, να δεσμευθεί η Ένωση να συμπεριλάβει σε όλες τις πολιτικές της το θέμα της προστασίας του περιβάλλοντος.

Με αυτό το πνεύμα, δεν κρίνει η προεδρία σκόπιμο να προτείνει στη ΔΚΔ να επιβεβαιώσει ρητά τα άρθρα 36 και 100 Α-3, τα οποία σήμερα τυχγάνουν ιδιαίτερης αμφισβήτησης, και τα οποία προβλέπουν ότι κάθε χώρα μέλος έχει το δικαίωμα να προστατεύει το περιβάλλον της καλύτερα από τους γείτονές της, εγκρίνοντας εθνικούς κανόνες που θα υπακούουν στη βούληση του λαούς της;

Κοινή απάντηση στις γραπτές ερωτήσεις Ε-2765/96, Ε-2767/96, Ε-2768/96, Ε-2769/96, Ε-2770/96, Ε-2771/96, Ε-2772/96, Ε-2773/96, Ε-2774/96, Ε-2775/96 θνδ Ε-2776/96 (30 Ιανουαρίου 1997)

Το Συμβούλιο δεν οφείλει να αποφανθεί για τις διάφορες προτάσεις που εξετάζονται, επί του παρόντος, από τη Διακυβερνητική Διάσκεψη.
ΓΡΑΠΤΗ ΕΡΩΤΗΣΗ E-3264/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Προσωρινός Δείκτης Τιμών Καταναλωτή

Τα μέσα ενημέρωσης απηχούν, με διαρκώς μεγαλύτερη ένταση, τις δυσχέρειες που αντιμετωπίζονται για την εξεύρεση γενικώς αποδεκτών στατιστικών μετρήσεων.

Η Επιτροπή αξιολογεί τη σύγκλιση των τιμών, με τη χρήση του λεγόμενου προσωρινού Δείκτη Τιμών Καταναλωτή. Συμπίπτει ή διαφέρει ο δείκτης αυτός από το Δείκτη Τιμών Καταναλωτή που χρησιμοποιεί η Ισπανία;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3259/96, E-3260/96, E-3261/96, E-3262/96, E-3263/96, E-3264/96, E-3265/96, E-3266/96, E-3267/96, E-3268/96, E-3269/96, E-3270/96, E-3271/96, E-3272/96, E-3273/96 και E-3274/96 (21 Ιανουαρίου 1997)

Σύμφωνα με το πρωτόκολλο αριθ. 6 σχετικά με τα κριτήρια σύγκλισης που προβλέπονται στο άρθρο 109 Ι της Συνθήκης ΕΚ «Ο πληθωρισμός θα πρέπει να μετράται μέσω του δείκτη τιμών καταναλωτή με συγκρίσιμη βάση, λαμβάνοντας υπόψη εθνικές διαφορές.» Η απαίτηση αυτή αντιμετωπίζεται τη στιγμή αυτή μέσω μιας διαδικασίας αναγνώρισης που βασίζεται στους εθνικούς δείκτες τιμών κατανάλωσης (ΔΚΤ).

Σύμφωνα με τον Κανονισμό του Συμβουλίου Αριθ. 2494/95 περί εναρμονισμένων δεικτών τιμών καταναλωτή (για τη θέσπιση εναρμονισμένων δεικτών τιμών καταναλωτή (ΕνΔΤΚ) ((ΕΕ αριθ. L 257, 27.10.1995. )) η εναρμόνιση θα πρέπει να θεωρηθεί ως μία βαθμιαία προσέγγιση σε δύο φάσεις. Με τη φάση 1, θεσπίστηκε το Φεβρουάριο του 1996, ένα σύνολο προσωρινών δεικτών τιμών καταναλωτή (ΠΔΤΚ). Οι ΠΔΤΚ είναι ουσιαστικά οι εθνικοί ΔΤΚ με την κάλυψη αγαθών και υπηρεσιών, διορθωμένοι ώστε να μειώνεται η μη συγκρισιμότητα, ιδίως εξαιρώντας ορισμένες μη αγοραίες υπηρεσίες, όπως, η υγεία, η εκπαίδευση και η ιδιοκατοίκηση.

Οι εθνικοί ΔΤΚ μπορούν έτσι να θεωρηθούν ότι συμπίπτουν με τους αντίστοιχους ΠΔΤΚ, σε ό,τι αφορά τις μεθόδους, τις έννοιες και τους ορισμούς, πέραν της κάλυψης αγαθών και υπηρεσιών. Αριθμητικά, οι δείκτες διαφέρουν ως αποτέλεσμα των διαφορών αυτών στην κάλυψη ((COM (96) 560. )). Για τα περισσότερα κράτη μέλη, οι διαφορές στα ποσοστά πληθωρισμού που μετρώνται ως δωδεκάμηνη μεταβολή, είτε σε ετήσια είτε σε μηνιαία βάση, είναι μικρές, κυμαινόμενες 0,0 έως ±0,2, εκατοστιαίες μονάδες. Για ορισμένα κράτη μέλη,(Ιρλανδία, Κάτω Χώρες, Φινλανδία, Σουηδία και Ηνωμένο Βασίλειο) οι διαφορές είναι μεγαλύτερες, κυρίως λόγω του κόστους στέγασης, ιδίως όπου χρησιμοποιούνται στους εθνικούς ΔΤΚ οι πληρωμές επιτοκίων.

Αν και δεν είναι αυστηρά συγκρίσιμοι οι ΠΔΤΚ, παρέχουν για την ώρα, την πιο συγκρίσιμη βάση, για την εκτίμηση της σύγκλισης του πληθωρισμού μεταξύ κρατών μελών. Η Επιτροπή, εντούτοις, θα εκτιμήσει τη σύγκλιση του πληθωρισμού κατά τη διάρκεια της περιόδου πριν από την έναρξη της φάσης 3, της Οικονομικής και Νομισματικής Ένωσης, όπως απαιτείται από τη Συνθήκη, στη βάση συγκρίσιμων εναρμονισμένων δεικτών τιμών κατανάλωσης (ΕνΔΤΚ). Αυτοί, θα αρχίσουν με τη Φάση ΙΙ της εναρμόνισης των ΔΤΚ, το Φεβρουάριο του 1997 και θα βασίζονται σε κατάλληλα μελετημένους ορισμούς, έννοιες και μεθόδους.
ΓΡΑΠΤΗ ΕΡΩΤΗΣΗ E-2400/96 υποβολή: Hiltrud Breyer (V) προς την Επιτροπή (6 Σεπτεμβρίου 1996)

Θέμα: Απόφαση 94/730/ΕΚ για τη θέσπιση απλοποιημένων διαδικασιών σχετικά με τη σκόπιμη ελευθέρωση γενετικά τροποποιημένων φυτών - πεδίο εφαρμογής

Ποιές χώρες έχουν υποβάλει αίτηση εφαρμογής απλοποιημένων διαδικασιών σύμφωνα με την απόφαση 94/730/ΕΚ ((EE L 292 της 12.11.1994, σελ. 31. )) και ποιά γενετικά τροποποιημένα φυτά με ποιές τροποποιήσεις αφορούν οι αιτήσεις αυτές;

Για ποιά γενετικά τροποποιημένα φυτά και για ποιές τροποποιήσεις υπάρχουν επιστημονικά στοιχεία όσον αφορά την ασφάλεια της πειραματικής ελευθέρωσης για την ανθρώπινη υγεία και το περιβάλλον;

Από ποιές πληροφορίες και στοιχεία και για ποιά γενετικά τροποποιημένα φυτά αποδεικνύεται ότι έχει αποκτηθεί επαρκής πείρα για την ασφάλεια της ανθρώπινης υγείας και του περιβάλλοντος;

Για ποιά γενετικά τροποποιημένα φυτά και από ποιά επιστημονικά στοιχεία προκύπτει ότι αυτά είναι ασφαλή για την ανθρώπινη υγεία και το περιβάλλον;

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-2394/96, E-2395/96, E-2396/96, E-2397/96, E-2398/96, E-2399/96, E-2400/96, E-2401/96, E-2402/96, E-2403/96 και E-2405/96 (14 Οκτωβρίου 1996)

Οι απαντήσεις στις ανωτέρω γραπτές ερωτήσεις αναδεικνύουν ορισμένα τεχνικά και νομικά προβλήματα σχετικά με την εφαρμογή της οδηγίας 90/220/ΕΟΚ ((ΕΕ αριθ. L 117 της 8.5.1990. )) και ιδίως σχετικά με τις ρυθμίσεις εισαγωγής των απλοποιημένων διαδικασιών.

Η Επιτροπή εξετάζει την εφαρμογή της εν λόγω οδηγίας, αφότου ετέθη σε ισχύ, προκειμένου να συντάξει και δημοσιοποιήσει έκθεση η οποία θα διαβιβαστεί στο Εύρωπαϊκό Κοινοβούλιο και στο Συμβούλιο.

Στο πλαίσιο αυτό θα εξεταστούν τα ερωτήματα που θέτει το αξιότιμο μέλος του Κοινοβουλίου και η Επιτροπή θα λάβει υπόψη τα θιγόμενα σημεία.
ΓΡΑΠΤΗ ΕΡΩΤΗΣΗ E-3576/96 υποβολή: Gerardo Fernαndez-Albor (PPE) προς την Επιτροπή (17 Δεκεμβρίου 1996)

Θέμα: Διαμαρτυρία που μου απέστειλε η σπουδάστρια Teresa Rey Rey (και τέσσερις ακόμη υπογράφοντες), η οποία συμμετείχε, κατά το ακαδημαϊκό έτος 1995-1996, στο πρόγραμμα Socrates-Erasmus, στις Βρυξέλλες (Βέλγιο).

Έλαβα πρόσφατα επιστολή διαμαρτυρίας, την οποία υπογράφουν δύο σπουδάστριες (και οι γονείς τους) οι οποίες συμμετείχαν, κατά το ακαδημαϊκό έτος 1995-1996, στις Βρυξέλλες, στο πρόγραμμα Socrates-Erasmus, το οποίο χρηματοδοτείται από την Ευρωπαϊκή Ένωση. Στην επιστολή τους, οι υπογράφουσες εκφράζουν κάποια δυσαρέσκεια, όσον αφορά τις ενέργειες της Συντονίστριας του προγράμματος αυτού στις Βρυξέλλες.

Ως βουλευτής του Ευρωπαϊκού Κοινοβουλίου, επιθυμώ να θέσω τη διαμαρτυρία αυτή υπ' όψιν της Επιτροπής ώστε, εάν και εσείς γνωρίζετε κάτι σχετικό να με ενημερώσετε, για να μου δοθεί η δυνατότητα να απαντήσω στα πρόσωπα αυτά που επικοινώνησαν μαζί μου αναζητώντας μια λύση στο πρόβλημά τους.

Απάντηση του κας Cresson εξ ονόματος της Επιτροπής (21 Ιανουαρίου 1997)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-3278/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Δικαίωμα χρησιμοποίησης δημοσίων αγαθών και υπολογισμός του δημοσίου ελλείμματος

Τα μέσα ενημέρωσης αναφέρονται όλο και συχνότερα στις δυσχέρειες που υφίστανται σχετικά με την εξεύρεση στατιστικών μετρήσεων γενικώς αποδεκτών.

Τα ποσά που εισπράττονται για την εκχώρηση του δικαιώματος χρησιμοποίησης δημοσίων αγαθών μπορούν να υπολογισθούν ώστε να καταστεί δυνατή η μείωση του δημοσίου ελλείμματος;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3276/96, E-3277/96, E-3278/96 και E-3279/96 (21 Ιανουαρίου 1997)

Στην περίπτωση της ιδιωτικοποίησης ή άλλων μορφών πώλησης μεριδίων και μετοχών, τα έσοδα της δημόσιας διοίκησης καταγράφονται ως χρηματοοικονομικές συναλλαγές. Δεν έχουν κατά συνέπεια άμεσο αποτέλεσμα στο επίπεδο του ελλείματος του δημόσιου προϋπολογισμού που προσδιορίζεται στη Συνθήκη ως το υπόλοιπο των μη χρηματοοικονομικών πράξεων. Ο κανόνας αυτός εφαρμόζεται τόσο στις άμεσες πωλήσεις από μέρους της δημόσιας διοίκησης όσο και στις έμμεσες πωλήσεις (που οργανώνονται, π.χ., μέσω μιας εταιρείας χαρτοφυλακίου).

Αντίθετα, η πώληση δικαιωμάτων ή αδειών εκμετάλλευσης από τη δημόσια διοίκηση, θεωρείται, κατ'αρχήν, ως μη χρηματοπιστωτική συναλλαγή 7 καταχωρείται ως κεφάλαιο και ως εκ τούτου λαμβάνεται υπόψη όταν προσδιορίζεται το έλλειμα του δημόσιου προϋπολογισμού.